فیلیپین-ده “تیسوی” قاسیرغاسی نتیجه‌سینده آزی 13 نفر هلاک اولوب.
لوسون آداسی‌نین گونئی ینده یئرلشن بیکول و میماروپا بولگه لری‌نین هر بیرینده بئش نفر، کسون ایالتینده ایکی نفر، لیته آداسیندا ایسه بیر نفر طبیعی فلاکتین قوربانی اولوب.
دسامبرین 2-ده گئجه ساعات‌لاریندا سورسوقون ایالتین‌دن فیلیپین اراضی‌سینه داخیل اولان “تیسوی” قاسیرغاسی مانیلایا لئیسان یاغیش‌لاری گتیریب. طبیعی فلاکت سببیندن یئرلی حاکمیت اورقان‌لاری 500 مین‌دن چوخ اینسانین تخلیه اولونماسی باره‌ده قرار وئریب. فوق العاده وضعیت‌لرده اجتماعی تهلوکه‌سیزلیک ایداره‌سی‌نین معلوماتینا گؤره، 300 مینه یاخین اینسان داشقین تهلوکه‌سی ایله اوزلشیب. عاجیل خیدمت اورقان‌لاری استثنا اولماقلا، مانیلا‌داکی بوتون حکومت موسسه‌لری‌نین ایشی دایاندیریلیب.
سینوپتیک‌لرین معلوماتینا اساساً، قاسیرغانین یالنیز دسامیرین 5-ده اؤلکه اراضی‌سینی ترک ائدجگی گؤزلنیلیر.
